### | | | | --- | --- | | | | | --- | | **Byråd** 25. juni 2019 Sagsnr. 710-2018-11255 Dok.nr. 710-2019-128826 Sagsbehandler DPABJE | | 105.                Å-bad i Ulstrup - Præsentation af forundersøgelse - Åbent

###

|  |  |
| --- | --- |
| Tidl. politisk behandling | BY, 25.02.14, pkt. 31, BY, 26.06.18, pkt. 110 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til den videre proces for etablering af et å-bad på
Dannebrogpladsen i Ulstrup på baggrund af en forundersøgelse udarbejdet af
Ronnie Klausen.

Der er i Budget 2019-2022 afsat 1,25 mio. kr. som delvis
finansiering af et eventuelt å-bad i Ulstrup. Ligeledes blev der i Budget
2019-2022 aftalt følgende: *”Hvis forundersøgelsen viser, at det er muligt at
etablere et å-bad ved [adresse], afsættes et kommunalt
medfinansieringsbeløb til formålet i 2019. Beløbet kan anvendes som
udgangspunkt for af skaffe yderligere ekstern finansiering ved relevante fonde
og puljer”.*

Den foreliggende forundersøgelse konkluderer, at det er
muligt at etablere et å-bad på [adresse] for et anslået beløb på 5,6
mio. kr. Driften anslås til 240.000 kr. årligt. Levetiden anslås til at være
20-25 år.

Forundersøgelsen beskriver konkret et 400 m2
stort bassin fordelt med:

·
55 m2 børnebassin (vanddybde ca. 0,6 m ved
middelvande)

·
70 m2 juniorbassin (vanddybde ca. 1,0 m ved
middelvande)

·
275 m2 svømmebassin (vanddybde ca. 2,0 m ved
middelvande og med overgangsskråning til de lavere bassiner)

Rundt om bassinerne foreslås det at anlægge 155 m2
træbroer, siddetrin, trapper og ramper i en trapez-form. De bærende
trækonstruktioner udføres i marineimprægneret fyr, mens bræddebeklædningen
udføres i eg, som områdets øvrige træbroer. Handicappede sikres adgang via
rampe med skridsikre måtter.

Å-badet foreslås afskærmet fra [adresse] med stålspuns med
et indløb i den ene side og et bredere udløb i den anden. Afskærmningen flugter
med åbrinken for at minimere strømændringer i [adresse]. Uden på afskærmningen
etableres en flydeponton, så kanoer og kajakker kan anløbe å-badet.

Forundersøgelsen anbefaler, at indløbsbredden til å-badet
fra [adresse] bliver én meter, hvilket sikrer:

·
at [adresse] strømforhold ikke bliver væsentlig påvirket

·
en god vandudskiftning i å-badet

·
lav strømhastighed i å-badet

Forundersøgelsen har undersøgt indikationer på [adresse]
badevandskvalitet, herunder Dan Bach sygdom. Konklusionen er, at forholdene
forekommer velegnede til badning, hvis der frarådes badning 1-2 dage efter
større regnskyl.

Det anbefales i øvrigt, at kommunen løbende fører tilsyn
med badevandets kvalitet, udpeger en kontrolstation for området og udarbejder
en badevandsprofil.

Projektet vurderes til at være omfattet af krav om
udarbejdelse af en VVM-screening. En gennemgang af de enkelte miljøforhold
forefindes i forundersøgelsen. Forundersøgelsen indeholder et udfyldt
ansøgningsskema til VVM-screening.

Forundersøgelsen - inklusiv plantegninger, snittegninger,
oversigt over terrænforhold, driftsbudget, udkast til myndighedsplan,
ansøgningsskema til VVM-ansøgning og referat fra sikkerheds- og driftsmøde - er
vedlagt som bilag.

En forudsætning for at etablere et å-bad er, at der rejses
ekstern finansiering op til det nødvendige beløb.

**VURDERING**

Teknik og Kultur vurderer, at forundersøgelsen leverer
tilstrækkelig dokumentation for, at der kan anlægges et å-bad ved
Solveig Andreasen. Før å-badet kan etableres er det en forudsætning, at der kan
rejses ekstern finansiering på 4.350.000 kr.  Derefter skal projektet i udbud,
der skal foretages supplerende undersøgelser og indhentes relevante
myndighedstilladelser.

Teknik og Kultur vurderer, at et å-bad ved [adresse]
i Ulstrup vil medføre øget afledt drift f.eks. til belysning, fast kørevej og
nye p-pladser. Et å-bad vil skabe et øget tryk på p-pladserne i området,
hvilket øger risikoen for, at der vil holde biler på selve adgangsvejen til
å-bad og kanoophalingsplads. Anlæg af nye p-pladser bør derfor følge
etableringen af et å-bad, så adgangsvejene til å-badet kan blive holdt frie til
brug for beredskabskøretøjer. Teknik og Kultur foreslår, at der afsættes et
beløb til belysning, kørevej og p-pladser, såfremt å-badet bliver etableret.

Teknik og Kultur foreslår, at forundersøgelsens resultater
formidles til de borgere i Ulstrup, som har vist særlig interesse for projektet
med henblik på, at Ulstrup-borgerne kan vurdere mulighederne for at rejse de
nødvendige eksterne midler til projektets realisering.

**ØKONOMI**

Forundersøgelsen anslår, at der kan etableres et å-bad ved [adresse]
i Ulstrup til en værdi af 5.600.000 kr. Udgiftsfordelingen fremgår herunder.

|  |  |
| --- | --- |
| **Aktivitet** | **Udgift**  **(ekskl. moms)** |
| Supplerende undersøgelser | 100.000 kr. |
| Miljøkonsekvensvurdering (VVM/MKV) | 500.000 kr. |
| Rådgivningsudgifter | 700.000 kr. |
| Entreprenørudgifter | 3.000.000 kr. |
| Uforudseelige udgifter (ca. 30 %) | 1.300.000 kr. |
| **Samlede anlægsomkostninger** | **5.600.000 kr.** |

Etablering af p-pladser, belysning og fast kørevej er ikke
medregnet i budgettet, men bør være en del af et samlet projekt.

Den årlige drift af å-badet anslår COWI til 240.000 kr.
Estimatet af den årlige drift fremgår herunder:

|  |  |
| --- | --- |
| **Aktivitet** | **Anslået udgift pr. år (ekskl. moms)** |
| Eftersyn | 8.000 kr. |
| Rengøring | 12.000 kr. |
| Vedligehold af konstruktioner | 6.000 kr. |
| Vedligehold af flydebroer og bevægelige ramper | 18.000 kr. |
| Oprensning af bassiner | 50.000 kr. |
| Bemanding (Bademester/livredder(oprydning) | 90.000 kr. |
| Administration, arbejdsplads, uforudselige udgifter (30 %) | 56.000 kr. |
| **Samlede gennemsnitlige udgifter pr. år.** | **240.000 kr.** |

Byrådet har i Budget 2019-22 afsat 1.250.000 kr. til
etablering af et å-bad. Anlægsforslaget beskriver, at det afsatte beløb
øremærkes til kommunal medfinansiering, som udgangspunkt for yderligere ekstern
finansiering. Hvis det lykkes borgerne at rejse tilstrækkelig medfinansiering
vil der være behov for at tage stilling til håndtering af den fremtidige drift
af å-badet.

Der er ikke afsat midler i Budget 2019-22 til den
fremtidige drift af et å-bad i Ulstrup. Hvis Byrådet beslutter at etablere et
å-bad, bør der afsættes driftsmidler i budgettet jf. ovenstående. Udgifterne
til eksempelvis eftersyn og rengøring kan muligvis delvist håndteres via
frivilligt engagement, men det har ved tidligere lejligheder vist sig
vanskeligt.

**INDDRAGELSE**

I forbindelse med forundersøgelsen er følgende aktører
blevet inddraget i en drøftelse om sikkerhed og drift af å-badet:

·
Rådet for Større Badesikkerhed

·
Beredskab og Sikkerhed – Randers, [adresse] og [adresse]

·
Ulstrup Lokalråd

·
Østjyllands Politi

·
Handicaprådet i [adresse]

Resultaterne af drøftelsens konklusioner er indarbejdet i
forundersøgelsen og referat af mødet fremgår af forundersøgelsens bilag.

Fortsat inddragelse af Trygfonden og Rådet for Større
Badesikkerhed i en eventuel projektfase er nødvendigt for at sikre anlæggets
sikkerhed og sikre en tilstrækkelig sikkerhed omkring å-badet i driftsfasen.

**INDSTILLING**

Direktøren for Teknik og Kultur indstiller til Byrådet:

1.
At Byrådet tager forundersøgelsens
konklusioner til efterretning.

2.
At Byrådet anmoder Teknik og Kultur om
at formidle forundersøgelsens resultater til de Ulstrupborgere, der har vist
særlig interesse for projektets realisering.

3.
At der ved fuld finansiering af å-badet
fremsendes en sag til Byrådet vedr. finansiering af den efterfølgende drift.

**BESLUTNING**

***Teknik- og Miljøudvalget, 13. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Lars Thygesen

Ad 1: Indstilles godkendt.

Ad 2 og 3: Det indstilles, at sagen sendes tilbage til
forvaltningen med henblik på, at udarbejde et skitseforslag til et meget
økonomisk reduceret løsningsforslag | både hvad angår anlægs- og
driftsudgifter.

**Bilag**

|  |  |
| --- | --- |
| Forundersøgelse på å-bad inkl. bilag | 710-2019-107214 |